ועדת הכלכלה, כנסת 23, פרוטוקול מספר 121, 2020-11-22 12:00

ינון אזולאי: אני פותח את ישיבת ועדת הכלכלה.

ינון אזולאי: היום ו' בכסלו התשפ"א, 22.11.2020, הנושא:

ינון אזולאי: הצעת צו רשות שדות התעופה (שינוי התוספת לחוק), התשפ"א-2020 בדבר גריעת שדה התעופה אילת.

סיגלית ברקאי-ואקיל: צו רשות שדות התעופה (שינוי התוספת לחוק), התשפ"א-2020 בתוקף סמכותי לפי סעיף 55(א) לחוק רשות התעופה, התשל"ז-1977 (להלן – החוק), ולאחר התייעצות עם מועצת רשות שדות התעופה ובידיעת ועדת הכלכלה של הכנסת אני מצווה לאמור: שינוי התוספת 1.

סיגלית ברקאי-ואקיל: בתוספת לחוק, המילים "שדה תעופה אילת" – יימחקו.

סיגלית ברקאי-ואקיל: לחוק אנחנו מבקשים בתיקון הצו להשמיט את האזכור של שדה התעופה אילת.

סיגלית ברקאי-ואקיל: שדה התעופה אילת הפסיק את פעילותו כבר בשנת 2019.

סיגלית ברקאי-ואקיל: התיקון נדרש בשביל להבהיר ששדה התעופה כבר לא בתפעול של רשות שדות התעופה.

סיגלית ברקאי-ואקיל: זה יאפשר לשחרר את הקרקע ששדה תעופה פעל עליו עד עכשיו.

סיגלית ברקאי-ואקיל: נציין רק שהתיקון הוא דקלרטיבי, הוא רק לצורך תיקון והבהרה.

נעמה דניאל: רק לוודא שהייתה התייעצות עם מועצת רשות שדות התעופה.

סיגלית ברקאי-ואקיל: כמובן, הייתה התייעצות עם מועצת רשות שדות התעופה.

סיגלית ברקאי-ואקיל: אם צריך, אנחנו יכולים להביא את האישור.

שרון קנר: בהמשך למה שאמרה עורכת דין ברקאי, מועצת הרשות אישרה את מחיקת שדה התעופה אילת מהתוספת לחוק בישיבה שהתקיימה בדצמבר 2019.

ינון אזולאי: אנחנו מעלים את הצו להצבעה.

ינון אזולאי: אושר.

ינון אזולאי: אישרנו את הצו, תודה רבה לכולם.